Henry Aldrich

Si Henry Aldrich (1647 – 14 Desyembre 1710) sarong Ingles na teologo, pilosopo, asin kompositor.

Buhay
Si Aldrich naedukar sa Westminster School sa pagmato ni Dr Richard Busby. Kan 1662, siya nag'entra sa Christ Church, Oxford, asin kan 1689 pignombrahan siyang Dekano sa pagsangle ki Katoliko Romano John Massey, na nagdulag pasiring Kontinente. Kan 1692, siya nagin Vice-Chancellor kan University of Oxford abot 1695. Kan 1702, siya nanombrahan naman Rektor kan Wem sa Shropshire, alagad padagos siyang nag'erok sa Oxford, kun saen siya nagadan kan 14 Desyembre 1710. Siya ilinubong sa Christ Church Cathedral na mayong mga pag'onra, sa saiya mansanang kagustohan.

Mga trabaho
Si Henry Aldrich sarong persona na manlaen-laen kabatiran. Sarong klasikal na iskolar na may meritong kasyahan mansana, siya midbid na autor nin sarong sadit na libro dapit sa lohika (Artis Logicæ Compendium). Maski tpotoo bako man nababago an saiyang sinurat dapit sa Lohika (nag'aayog ki Peter nin Espanya'ng Summulae Logicales), an pag'usar kaini kan henerasyon nin mga estudyante sa Oxford nagpahiling  na may maninigong halaga sa pagtukdo: an Compendium na ini dagos na binaba sa Oxford (sa ki Mansel na edisyon) hanggan sa katangaan nin ika-19ng siglo.

Si Aldrich nagmukna man nin mga pirang anthem asin kasnta sa simbahan na may dakulang merito, asin ipig'ayog an musika ki Palestrina asin ki Carissimi sa mga tataramon nin Ingles na may hustong husay. Saiya ta ikekredito an togtog nin "Hark, the bonny Christ Church bells."

An ebidensya kan saiyang husay komo arkitekto mahihiling sa simbahan asin campanile kan All Saints Church, Oxford, asin sa tolong ibong kan inapod na Peckwater Quadrangle kan Christ Church, na napatindog nagsusunod sa saiyang desenyo. Siya may reputasyon komo masanggayahon, asin nagsurat nin makapangirit na bersyon sa Latin kan popular na awit na  A soldier and a sailor, A tinker and a tailor, etc.

Saro pang ehemplo kan saiyang mapangirit na pasuba mababasa sa epigram sa sinabi niyang limang rason nin  pag'inom:

Kun sa sakong tema sakong maninigo pag'isip,
Igwang limang rason kun ano ta an mga lalaki nag'iinom:—
Masiram na arak; may amigo; ta ako napapaha;
O siring gayod nagpapalihis oras;
O — ano pa man bagang ibang rason.

An epigram na ini palis kan Latin na diktum  nasurat daa ni Menagiana ki Jacques Sirmond:

Si bene quid memini, causae sunt quinque bibendi;
Hospitis adventus, praesens sitis atque futura,
Aut vini bonitas, aut quaelibet altera causa.

Toltolan

Kapu'ngalan

 Mga panluwas na takod 




Kategorya:1647 births
Kategorya:1710 deaths
Kategorya:People educated at Westminster School, London
Kategorya:Alumni of Christ Church, Oxford
Kategorya:English Christian theologians
Kategorya:English composers
Kategorya:English logicians
Kategorya:17th-century English architects
Kategorya:Fellows of Christ Church, Oxford
Kategorya:Deans of Christ Church, Oxford
Kategorya:Vice-Chancellors of the University of Oxford
Kategorya:Burials at Christ Church Cathedral, Oxford
Kategorya:English philosophers
Kategorya:English male poets